สวัสดีค่ะ หนูมักมีอาการคล้ายคนท้อง แต่คือหนูฉีดยาคุมกำเนิดแบบ 3 เดือน พักหลังมาหนูอยากกินแต่ของที่ไม่ชอบกิน แต่พอซื้อมากินก็คลื่นไส้อาเจียน ปวดหลังช่วงเอว ปวดหน่วงท้องน้อย และเซนซิทีฟมาก น้อยใจและร้องไห้กับเรื่องเล็กๆน้อยๆ อาการหลายๆอย่างคล้ายตอนท้อง แต่หนูก็ซื้อที่ตรวจมาตรวจตลอดก็ขึ้นขีดเดียว อยากทราบว่าอาการที่มันเป็นอยู่มันมาจากการฉีดยาคุม หรือหนูอาจเป็นโรคอย่างอื่นค่ะ
สวัสดีค่ะ ยาฉีดคุมกำเนิดเป็นวิธีการคุมกำเนิดที่มีประสิทธิภาพดี โอกาสผิดพลาดน้อยกว่า 1% ดังนั้นหากฉีดยาคุมกำเนิดตรงตามที่แพทย์นัด มีโอกาสตั้งครรภ์ได้น้อยมากอาการอื่นๆดังกล่าวมา ไม่ได้จำเพาะเจาะจงต่อการตั้งครรภ์ค่ะ สามารถเกิดในภาวะอืนๆได้อีกมาก เช่นคลื่นไส้อาเจียนอาจมีสาเหตุจากกระเพาะอาหารมีแผล หรือลำไส้อักเสบ อาาการปวดตามตัวอาจเกิดจากการปวดเมื่อยกล้ามเนื้อ ปวดท้องอาจเกิดจากมีกระเพาะปัสสาวะอักเสบเป็นต้นผลข้างเคียงจากการฉีดยาคุมก็อาจจะยังเป็นไปได้ แต่ไม่ควรเป็นมากหรือเรื้อรังหากยังมีอาการดังกล่าวอย่างต่อเนื่องแนะนำพบแพทย์เพื่อตรวจเพิ่มเติมอีกครั้งสรุปคือตอนนี้หากตรวจการตั้งครรภ์เป็นลบและฉีดยาคุมอยู่ด้วย ไม่น่าจะมีการตั้งครรภ์ค่ะ